星玄|鼠仔周柏豪睇騷巧遇張敬軒 二人相擁勾起網民回憶
2024年04月19日 00:00
東網電視
更多新聞短片
今日係4月19日農曆三月十一,肖鼠嘅朋友桃花旺,識得投其所好 ,另一半會更加愛你。肖鼠嘅周柏豪近年北上搵真銀,但只要有時間就會返香港陪屋企人,早前仲帶一對仔女去幼稚園面試,仲話緊張過自己做騷,又好多謝老婆照顧家庭,柏豪你依家家庭事業兩得意,記得有時間返屋企嘅話,就要幫太太手照顧小朋友啦。
日前,柏豪抽空欣賞洪嘉豪首個紅館演唱會,期間竟巧遇好友張敬軒,二人見面後即肉緊相擁,該個畫面亦被在場網友捕捉到,並放上社交網,唔少網民見到之後,都紛紛留言表示,二人同框即勾起,柏豪喺2013年演唱會上大唱《櫻花樹下》嘅畫面,十分搞笑。
至於今日幸運星係處女座,各方面運勢都勁好,可望迎嚟愉快嘅一日。處女座嘅胡定欣同視帝黎耀祥合拍嘅新劇《巾幗梟雄之懸崖》,去年底煞科,早前齊齊現身宣傳活動,定欣話喺對方身上學到好多,仲話兩個半月拍晒成套劇,真係冇試過,再加上呢個劇本冇得懶,好多對白都好長,唔可以現場先做準備,需要適應時間,對佢嚟講都係一個考驗,定欣你各方面運勢都咁好,依家拍完劇就好好休息吓,為下套劇做好準備。